9. Saeimas vēlēšanas

9. Saeimas vēlēšanas Latvijā notika . Tajās piedalījās 901 665 balsstiesīgie iedzīvotāji. Visvairāk balsu un vietu 9. Saeimā ieguva Tautas partija, kuras biedrs Aigars Kalvītis vēlēšanu laikā vadīja valdību. A. Kalvītis vadīja arī pirmo valdību 9. Saeimas pilnvaru laikā.

Balsošanas sistēma 
Latvijas Republikas Satversme nosaka, ka Saeimu ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera/Senlagē metodes. Vēlēšanas parasti notiek reizi četros gados, oktobra pirmajā sestdienā, bet Latvijas Valsts prezidentam ir tiesības rīkot ārkārtas vēlēšanas. Tiesības vēlēt ir pilntiesīgiem Latvijas pilsoņiem, kuri vēlēšanu dienā ir sasnieguši astoņpadsmit gadu vecumu. Saeimā var ievēlēt jebkuru pilntiesīgu Latvijas pilsoni, kurš vēlēšanu pirmajā dienā ir vecāks par divdesmit vienu gadu.

Vēlēšanu apgabali 
Tika ievēlēti 100 deputāti, no tiem:
 Rīgas vēlēšanu apgabalā — 29
 Vidzemes vēlēšanu apgabalā — 26
 Latgales vēlēšanu apgabalā — 16
 Zemgales vēlēšanu apgabalā — 15
 Kurzemes vēlēšanu apgabalā — 14

Rezultāti 
No 19 partijām 7 pārvarēja 5% barjeru un iekļuva 9. Saeimā.

9. Saeimā iekļuva tās pašas 6 politiskās partijas, kas 8. Saeimā, kā arī Saskaņas centrs.

Kandidātu saraksti 
9. Saeimas vēlēšanām reģistrētie kandidātu saraksti (ja zem saraksta kandidē vairāku partiju pārstāvji, šīs partijas norādītas kā apakšsaraksts) numuru secībā un to kandidāti Ministru prezidenta amatam:

 1 MĀRAS ZEME
 2 Saskaņas centrs — Jānis Urbanovičs
 Jaunais Centrs 
 Latvijas Sociālistiskā partija
 Tautas Saskaņas partija
 Daugavpils pilsētas partija
 3 Politiskā patriotiskā apvienība "DZIMTENE" — Juris Žuravļovs
 Apvienotā sociāldemokrātiskā labklājības partija
 Konservatīvā partija
 Krievu partija
 Latvijas Jaunatnes partija
 Mūsu Latvijai
 Par brīvību, sociālo taisnību un vienlīdzību
 Reformu savienība
 Rēzeknes jaunsaimnieks
 4 Partija "Visu Latvijai!"
 5 Politisko organizāciju apvienība "Par cilvēka tiesībām vienotā Latvijā" — Jakovs Pliners
 Brīvā izvēle tautu Eiropā
 Līdztiesība
 6 Politiskā organizācija (partija) "Eiroskeptiķi"
 7 Zaļo un Zemnieku savienība — Aivars Lembergs
 Centriskā partija Latvijas Zemnieku savienība
 Latvijai un Ventspilij
 Latvijas Zaļā partija
 8 Partija "Mūsu zeme"
 9 Latvijas Pirmās partijas un partijas "Latvijas Ceļš" vēlēšanu apvienība — Ainārs Šlesers
 Latvijas Ceļš
 Latvijas Pirmā partija
 Reģionālās partijas
 10 Latvijas Sociāldemokrātiskā Strādnieku partija — Jānis Dinevičs
 Darba partija
 Kristīgi demokrātiskā savienība
 Latgales gaisma
 Latvijas Sociāldemokrātiskā Strādnieku partija
 11 Partija "Tēvzemes savienība"
 Demokrātu partija
 12 Nacionālā Spēka Savienība
 13 Jaunie Demokrāti
 14 Tautas partija — Aigars Kalvītis
 15 Jaunais laiks
 16 "LATVIEŠU LATVIJA" nacionālpolitiska Latviešu Aizstāvības Organizācija
 17 Politiskā organizācija "PENSIONĀRU UN SENIORU PARTIJA"
 18 Sociālā Taisnīguma partija
 19 Tēvzemei un Brīvībai/LNNK — Roberts Zīle
 Latviešu Zemnieku savienība

Vēlēšanu vērtējumi un pārkāpumi 
EDSO misijas konstatēja, ka vēlēšanas noritēja atklāti un profesionāli, bet tas, ka nozīmīgai daļai pilngadīgu valsts iedzīvotāju nav vēlēšanu tiesību, norāda, ka joprojām pastāv demokrātijas deficīts.

TB/LNNK deputātu J. Boldānu Latgales apgabaltiesa notiesāja par vēlēšanu zīmju viltošanu Kubuļu pagastā.

"Saskaņas centra" biedru J. Klementjevu un trīs viņa uzņēmuma darbiniekus Zemgales apgabaltiesa notiesāja par vēlētāju uzpirkšanu.

KNAB konstatēja TP, LPP/LC, SC, JL un ZZS kampaņas tēriņu ierobežojumu pārsniegšanu. Visām šīm partijām un TB/LNNK KNAB uzlika administratīvos sodus. Nepārsūdzēja sodus no tām tikai TB/LNNK un JL.

Piezīmes un atsauces

Piezīmes

Atsauces

Ārējās saites 
 Vēlēšanu rezultāti CVK mājaslapā
 Laikraksta "Diena" vēlēšanu portāls
 Portāla DELFI vēlēšanu portāls
 SKDS un LF partiju reitingi: DELFI
 Partiju kases: knab.lv, DELFI
 EDSO misijas paziņojums presei

Veleszanas
Saeimas veleszanas
09